**Tolmatsjova-søstrene** (russisk: *Сёстры Толмачёвы*, engelsk: *Tolmachevy Sisters*) er en duo bestående av tvillingsøstrene Anastasija og Marija Tolmatsjova fra Kursk i Russland. Søstrene ble født 14. januar 1997 og har deltatt både i Junior Eurovision Song Contest og Eurovision Song Contest.

Junior Eurovision Song Contest
------------------------------

Tolmatsjova-søstrene ble valgt til å representere Russland i Junior Eurovision Song Contest 2006 i Bucureşti i Romania. De deltok med sangen «Vesennij dzjaz» (*vår-jazz*), som de sang på russisk. Bidraget vant med 154 poeng – og fikk 12 poeng fra Belarus, Belgia, Kroatia, Romania, Serbia, Sverige og Ukraina. Sangen fikk 10 poeng fra Kypros, Hellas, Portugal, Spania og Nederland og 4 poeng fra Makedonia og Malta. I tillegg fikk hvert land 12 bonuspoeng, slik at ingen skulle stå tilbake med null poeng.

Eurovision Song Contest
-----------------------

### Eurovision Song Contest 2009

I 2009 var søstrene var en del av åpningsnummeret i den første semifinalen, da Eurovision Song Contest ble arrangert i Moskva, i hjemlandet Russland.

Søstrene under prøvene til Eurovision Song Contest 2014.
### Eurovision Song Contest 2014

Tolmatsjova-søstrene ble valgt internt til å representere Russland i Eurovision Song Contest 2014 i København i Danmark. Søstrene deltok i den første semifinalen med sangen «Shine» (*skinn*), skrevet av Filipp Kirkorov, Dimítris Kontópoulos, John Ballard, Ralph Charlie og Gerard James Borg.

Søstrene kvalifiserte seg til finalen lørdag 12. mai, der de endte på en sjuendeplass med 89 poeng.

#### Buingen mot søstrene

Både under semifinalen og finalen ble søstrenes framføring møtt av buing og piping fra publikum. Også da Russland kvalifiserte seg til finalen, ble landet møtt med buing fra publikum. Hver gang Russland fikk høye poeng under avstemningen i finalen, buet også publikum. Bakgrunnen for buingen skyldes trolig Russlands annektering av Krim, og Russlands lovgiving innen homofiles rettigheter.

Referanser
----------

1. ↑  «Russia booed at Eurovision semi-final». *BBC News* **(engelsk)**. 7. mai 2014. Besøkt 18. juli 2017.
2. ↑  «Eurovision 2014: Russia act, the identical Tolmachevy twins, jeered by». *The Independent* **(engelsk)**. 10. mai 2014. Besøkt 18. juli 2017.

Eksterne lenker
---------------

* (en) The Tolmachevy Sisters – kategori av bilder, video eller lyd på Commons Rediger på Wikidata
* (en) Tolmatsjovy-søstrene på Discogs Rediger på Wikidata

* (en) Tolmatsjovy-søstrene på MusicBrainz Rediger på Wikidata

| Utmerkelser og prestasjoner |
| --- |
|
| Forgjenger :**Vladislav Krutskikh med «Doroga k solntsu»**

 | **Russland i Junior Eurovision Song Contest**2006 | Etterfølger :**Aleksandra Golovtsjenko med «Otlitsjnitsa»** |
|
| Forgjenger :**Belarus’ flagg Belarus Ksenia Sitnik med «My vmeste»**

 | **Vinner av Junior Eurovision Song Contest**2006 | Etterfølger :**Belarus’ flagg Belarus Aljaksej Zjyhalkovitsj med «S druzijami»** |
|
| Forgjenger :**Dina Garipova med«What If»**

 | **Russlands deltaker i Eurovision Song Contest**2014 | Etterfølger :**Polina Gagarina med«A Million Voices»** |

|  |  |
| --- | --- |
| Oppslagsverk/autoritetsdata | BBC Things **·** MusicBrainz **·** Discogs
 |